Sullivan: SHBA mbështesin anëtarësimin e Shkupit në NATO, BE
Pas takimit në Shkup me Kryeministrin Zaev, Zv/Sekretari amerikan i Shtetit, John Sullivan tha se Maqedonia duhet të miratojë ligjet për ndryshimin e emrit bazuar në Marrëveshjen e Prespës me Greqinë fqinje
Zëvendës-Sekretari amerikan i Shtetit, John Sullivan theksoi të martën në Shkup mbështetjen e fuqishme për anëtarësimin e Maqedonisë në NATO dhe në BE. Ai tha se SHBA nuk befasohen nga përpjekjet ruse për të minuar synimet e Maqedonisë drejt NATO-s., tha zoti Sullivan. Vizita e zotit Sullivan në Shkup shikohet si vazhdimësi e mbështetjes amerikane për synimet e vendit të vogël ballkanik drejt integrimeve Euro-atlantike. Por, Maqedonia së pari duhet të miratojë ato që shihen si kushte të përfshira në Marrëveshjen e Prespës me Greqinë fqinje. Shtetet e Bashkuara e mbështesin fuqimisht zbatimin e plotë të Marrëveshjes së Prespës, e cila do t’i lejonte Maqedonisë të anëtarësohej në NATO dhe në Bashkimin Evropian si Republika e Maqedonisë së Veriut, duke i kontribuar qëndrueshmërisë rajonale, sigurisë dhe mirëqenies, tha zoti Sullivan. “Ne jemi zotuar për sigurinë dhe qëndrueshmërinë e Evropës Juglindore dhe Maqedonia, është pjesa kyçe e kësaj qëndrueshmërie,” tha zyrtari i lartë i Departamentit të Shtetit. Zoti Sullivan tha se kishte ardhur për të mbështetur në emër të Shteteve të Bashkuara . Ai tha se Shtetet e Bashkuara japin mbështetje por nuk i bëjnë trysni Maqedonisë dhe se këto janë vendime të marra nën drejtimin e guximshëm të kryeministrit maqedonas. Zoti Sullivan tha se nuk është sekret qëndrimi rus kundër anëtarësimit të Maqedonisë në NATO. , tha zoti Sullivan. Ai ritheksoi qëndrimin amerikan për t’i qëndruar pranë Maqedonisë dhe tha se qeveria ruse do të përdorë mjete të ndryshme për ta minuar procesin, siç ka vepruar në pjesë të tjera të Evropës por edhe në zgjedhjet amerikane të vitit 2016. tha Zëvendë-sekretari amerikan i Shtetit. Kryeministri maqedonas Zoran Zaev shprehu mirënjohje për mbështetjen dhe angazhimin amerikan. Ai e përshkroi nevojën e suksesit të Marrëveshjes së Prespës si një biletë për në NATO. Ndërsa, përfshirjen në proces të të gjithëve e cilësoi si garancia më serioze për suksesin e procesit të ndryshimeve kushtetuese që do t’i hapnin rrugën vendit të tij drejt integrimeve. Ai tha se shpreson që jo vetëm tetë deputetët e grupit të ri nga VMRO-DPMNE-ja por edhe ligjvënës të tjerë do t’i votojnë ndryshimet e pritshme. Zëvendës-Sekretari John Sullivan u prit edhe nga krerët më të lartë shtetërorë, Presidenti Ivanov dhe kryetari i Parlamentit, Talat Xhaferi. Zëvendës-Sekretari i shtetit foli më pas para studentëve në Universitetin shtetëror të Shkupit. Ai tha: “Ardhmëria e këtij vendi është e ndritur. Maqedonia është përpara realizimit të ëndrrës mbi dy dekadëshe. Se si do të shkojnë punët, varet nga ju dhe nga bashkëqytetarët tuaj. Por, Shtetet e Bashkuara janë të gatshme që të ndihmojnë, pasi ju përgatiteni për të ndryshuar rrugën e historisë së vendit tuaj. Bota ka ndryshuar në mënyrë dramatike në njëzet vitet e fundit. Konflikti i fuqive të mëdha është rikthyer në skenën botërore, ndërsa disa mund të thonë se ai asnjëherë nuk kishte përfunduar. Maqedonia është gjendur në shënjestër të përpjekjeve ruse për ta minuar pavarësinë e saj dhe penguar zgjedhjen demokratike të qytetarëve të Maqedonisë dhe të qytetarëve të shteteve të tjera në rajon, të cilët besojnë se e ardhmja e tyre lidhet me Perëndimin. Veç kësaj, vazhdojmë të ballafaqohemi me kërcënimet e terrorizmit si dhe të aktorëve të këqinj të cilët duan të pengojnë dhe destabilizojnë sistemet demokratike. Për t’u shkaktuar hymbje atyre, duhen shtete të forta me themele të palëkundëshme demokratike, media të lira dhe tregje të lira.” Për këtë vizion, tha zoti Sullivan, duhet që qytearët me krenari të ndërtojnë institucione të fuqishme dhe të kërkojnë llogaridhënie e transparencë nga ato institucione. Kjo do të thotë që qytetarët të refuzojnë të kthejnë kokën në anën e kundërt kur shohin korrupsion dhe abuzime.” tha zoti Sullivan. Ai iu kthye përsëri çështjes së ndikimit të Rusisë. theksoi zyrtari amerikan.